ARMURARIUL                                                                                                        CULTURI
SILYBUM MARIANUM (L.) GARTN. -FAM. COMPOSITAE

Plantă erbacee de cultură, anuală sau bianuală, înaltă de 1-1,5 m, cu, frunze şi inflorescenţă ghimpoase, cu frunze alterne, sesile, alungit-ovate şi marmorate cu alb, nervura principală şi cele secundare terminându-se cu un ghimpe, flori tubuloase, roşii, grupate în antodii mari, ghimpoase.

Partea utilizată. Fructele (Fructus Cardui mariani) .
Ecologie, zonare. Datorită originii mediteraneene, armurariul are pretenţii ridicate faţă de temperatură, însă moderate faţă de umiditate şi sol (contraindicate cele grele sau pe care stagnează apa). Este indicată cultivarea în sudul Munteniei (jud. Ialomiţa, Giurgiu, Teleorman), al Olteniei (jud. Olt, Do1j), Dobrogei (jud. Constanţa), Câmpiei de Vest (jud. Timiş).

Principii active. Silimarină (derivat fenolic), saponozide, fitomelane, acid fumaric.

Acţiune farmacologică. Hepatoprotector şi hepatoregenerator; stimulează creşterea tensiunii arteriale prin acţiune asupra suprarenalei; tonic-amar.

Recomandări majore. Hepatite, ciroze, stări inflamatorii şi de suprasolicitare a ficatului.

Alte recomandări. Hipotensiune; digestie dificilă. Mod de administrare. Infuzie (1-1 1/2 1inguriţă de fructe măcinate la cană), 2 căni pe zi cu 30 minute înaintea meselor principale; cure de 15-20 zile cu pauză 15 zile.

Contraindicaţii. Hipertensiune. În aceste situaţii se va asocia cu infuzia de păducel 2 linguriţe la cană.

ANGHINAREA                                                                                             CULTURI
GLYCYRRHIZA GLABRA L. -FAM. LEGUMINOSAE

Subarbust din flora spontană, dar care este şi cultivat pentru proprietăţile sale farmaceutice, înalt până la 1,5 m, având aspect de tufă, cu frunze imparipenat compuse din 5-9 perechi de foliole ovate sau lat-eliptice, flori papilionate, albastre-violet, în raceme alungite care pornesc de la subsuoara frunzelor. Partea utilizată. Rădăcinile şi frunzele (radix, folium Liquiritiae).

Originară din sudul Spaniei, a fost introdusă în terapeutică încă din sec XVI, actiunea coleretică fiind stabilită cu exactitate în anul 1931 şi prin studiile ce au urmat s-a stabilit că proprietăţile terapeutice se datorează cinarinei şi polifenolilor.
Ecologie, răspândire. zonare, Principala cerinţă a acestui arbust este căldura, solicitând o temperatură ridicată şi locuri ferite de vânturi puternice; cele mai potrivite soluri sunt cele uşoare, nisipoase (putând fi folosit ca antierozional sau pentru fixarea nisipurilor). Specie de

lumină sau semiumbră, din regiuni joase, creşte in albiile părăsite ale unor râuri, în buruienjşuri, locuri necultivate, doar în câteva părţi ale jud. Vrancea, Brăila. Se recomandă a fi cultivat in nisipurile din Delta Dunării, din sudul Olteniei, ca şi in zonele de răspândire naturală.

Acţiune farmacologică, coleretic – colagog; hepatoprotector stimulează metabolizarea colesterolului în ficat; diuretic; tonic – aperitiv ; stomachic; depurativ; hipoglicemiant.
Efecte asupra ficatului mărind secreţia biliară, rinichilor mărind diureza, reglează procesul de formare al colesterolului.
Recomandări majore. Diskinezie, colecistită, insuficienţă biliară, hepatite, ciroze.

Alte recomandări: Hipercolesterolemie, ateroscleroză; nefrite; edeme cardiorenale; constipaţie, în special datorată insuficienţei biliare; anorexie; dispepsie; enterite, colite; urticarii, prurit; diabet.

Mod de administrare, Infuzie (1 lingură la 500 ml apă) care se bea intr-o zi: o cană dimineaţa, înainte de masă, restul cu 30 minute înaintea meselor principale. Se recomandă ca persoanele sensibile (care prezintă simptome de greţuri, vărsături sensibilitate crescută la mirosuri) să crească doza zilnică treptat. Se fac cure de 20-30 zile, cu 30 de zile pauză.

Intră în formula ceaiurilor hepatic şi gastric stimulent.

